**DĖL ASMENŲ PASKYRIMO Į VIEŠOSIOS ĮSTAIGOS ROKIŠKIO PIRMINĖS ASMENS SVEIKATOS PRIEŽIŪROS CENTRO STEBĖTOJŲ TARYBĄ**

2024 m. kovo 28 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 15 straipsnio 4 dalimi, Lietuvos Respublikos sveikatos priežiūros įstaigų įstatymo 33 straipsnio 3 dalimi, Rokiškio rajono savivaldybės taryba n u s p r e n d ž i a:

1. Paskirti į viešosios įstaigos Rokiškio pirminės asmens sveikatos priežiūros centro stebėtojų tarybą:

1.1. Viešosios įstaigos Rokiškio rajono ligoninės direktoriaus pavaduotoją medicinai Jovitą Jonušaitienę;

1.2. Viešosios įstaigos „Jautri širdis“ direktorę Irmą Rutkauskienę.

2. Pripažinti netekusiais galios:

2.1. Rokiškio rajono savivaldybės tarybos 2003 m. liepos 18 d. sprendimą Nr. 74 „Dėl Viešosios įstaigos Rokiškio pirminės asmens sveikatos priežiūros centro stebėtojų tarybos sudarymo“;

2.2. Rokiškio rajono savivaldybės tarybos 2019 m. birželio 28 d. sprendimą Nr. TS-163 „Dėl viešosios įstaigos Rokiškio pirminės asmens sveikatos priežiūros centro stebėtojų tarybos patvirtinimo“ su visais pakeitimais ir papildymais.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

|  |  |
| --- | --- |
| Savivaldybės meras | Ramūnas Godeliauskas |

**SPRENDIMO PROJEKTO**

**DĖL ASMENŲ PASKYRIMO Į VIEŠOSIOS ĮSTAIGOS ROKIŠKIO PIRMINĖS ASMENS SVEIKATOS PRIEŽIŪROS CENTRO STEBĖTOJŲ TARYBĄ**

**AIŠKINAMASIS RAŠTAS**

2024 m. kovo 28 d.

Projekto rengėjas – Rokiškio rajono savivaldybės administracijos savivaldybės gydytoja Evelina Grėbliauskienė.

Pranešėjas komitetų ir Tarybos posėdžiuose – Rokiškio rajono savivaldybės administracijos savivaldybės gydytoja Evelina Grėbliauskienė.

|  |  |  |
| --- | --- | --- |
| 1. | Sprendimo projekto tikslas ir uždaviniai | Paskirti du asmenis į viešosios įstaigos Rokiškio pirminės asmens sveikatos priežiūros centro stebėtojų tarybą. Pripažinti netekusiais galios: Rokiškio rajono savivaldybės tarybos 2003 m. liepos 18 d. sprendimą Nr. 74 „Dėl Viešosios įstaigos Rokiškio pirminės asmens sveikatos priežiūros centro stebėtojų tarybos sudarymo“; Rokiškio rajono savivaldybės tarybos 2019 m. birželio 28 d. sprendimą Nr. TS-163 „Dėl viešosios įstaigos Rokiškio pirminės asmens sveikatos priežiūros centro stebėtojų tarybos patvirtinimo“ su visais pakeitimais ir papildymais. |
| 2. | Šiuo metu galiojančios ir teikiamu klausimu siūlomos naujos teisinio reguliavimo  nuostatos | Vadovaujantis Lietuvos Respublikos sveikatos priežiūros įstaigų įstatymo 33 straipsniu, įstaigos veiklos viešumui užtikrinti sudaroma stebėtojų taryba. Viešosios įstaigos stebėtojų taryba yra patariamasis organas, sudaromas penkeriems metams, taip pat įstatyme reglamentuotas narių skaičius, kurį turi skirti Taryba.  Lietuvos Respublikos sveikatos priežiūros įstaigų įstatymo 33 straipsnio 3 dalis nustato „LNSS viešosios įstaigos, kurios savininkė yra valstybė arba savivaldybė, stebėtojų taryba sudaroma iš dviejų LNSS viešosios įstaigos savininko teises ir pareigas įgyvendinančios institucijos paskirtų asmenų; dviejų savivaldybės, kurios teritorijoje yra įstaigos buveinė, tarybos paskirtų asmenų ir vieno įstaigos pagal Darbo kodeksą veikiančio darbuotojų atstovo paskirto asmens.“. Stebėtojų tarybos funkcijos nustatytos viešosios įstaigos Rokiškio pirminės asmens sveikatos priežiūros centro įstatuose. |
| 3. | Laukiami rezultatai | Šiuo sprendimu bus paskirti asmenys į VšĮ Rokiškio pirminės asmens sveikatos priežiūros centro stebėtojų tarybą. Bus įvykdytos įstatymo nuostatos. |
| 4. | Lėšų poreikis ir šaltiniai | Sprendimui įgyvendinti lėšų nereikės. |
| 5. | Antikorupcinis sprendimo projekto vertinimas | Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas antikorupciniu požiūriu yra nevertintinas. |
| 6. | Kiti sprendimui priimti reikalingi pagrindimai, skaičiavimai ar paaiškinimai | Lietuvos Respublikos sveikatos priežiūros įstaigų įstatymo 33 straipsnio 7 dalis reglamentuoja, kad *„*Į stebėtojų tarybą negali būti paskirti asmenys, kurie dirba įstaigos vadovu, vadovo pavaduotoju, padalinių ir filialų vadovais, vyriausiaisiais finansininkais (buhalteriais), dirba institucijose, vykdančiose privalomąjį sveikatos draudimą, taip pat Pacientų sveikatai padarytos žalos nustatymo komisijose, veikiančiose prie Sveikatos apsaugos ministerijos.“ Pasibaigus stebėtojų tarybos kadencijai, būtina į VšĮ Rokiškio pirminės asmens sveikatos priežiūros centro stebėtojų tarybą paskirti naujus asmenis. Stebėtojų taryba užtikrina LNSS viešosios įstaigos veiklos viešumą ir pataria LNSS viešosios įstaigos dalininkui ir (ar) dalininko (savininko) teises ir pareigas įgyvendinančiai institucijai LNSS viešosios įstaigos veiklos klausimais.  Rokiškio rajono savivaldybės tarybos Sveikatos ir socialinės apsaugos komitetas siūlo į VšĮ Rokiškio pirminės asmens sveikatos priežiūros centro stebėtojų taryba paskirti: VšĮ Rokiškio rajono ligoninės direktoriaus pavaduotoją medicinai Jovitą Jonušaitienę (gautas VšĮ Rokiškio rajono ligoninės 2024 m. kovo 20 d. delegavimo raštas Nr. S-(1.14)-210 “Dėl asmenų paskyrimo į viešųjų asmens sveikatos priežiūros įstaigų stebėtojų taryba”) ir VšĮ “Jautri širdis” direktorę Irmą Rutkauskienę (gautas kovo 20 d. raštas Nr. S-(1.14)-210 “Dėl asmenų paskyrimo į viešųjų asmens sveikatos priežiūros įstaigų stebėtojų taryba”). |
| 7. | Sprendimo projekto lyginamasis variantas (jeigu teikiamas sprendimo pakeitimo projektas) | Nėra. |